Tomas S. Butkus

Tomas S. Butkus (slapyvardis Slombas; g. 1975 m. liepos 20 d. Klaipėdoje) – architektas, leidėjas, poetas.

Biografija 
1993 m. baigė Klaipėdos „Aukuro“ vidurinę ir Vaikų dailės mokyklas. Nuo 1992 m. savo įkurtose „Vario burnų“ idėjų dirbtuvėse dirba idėjų meno srityje, jungiančioje architektūros, dizaino, leidybos, literatūros ir kitas iniciatyvas. Debiutavo poetų almanache „Įžanga“ (1994 m.). Vienas iš pogrindinio literatūrinio leidinio „Atolas“ (1996–1999 m.) įkūrėjų ir autorių. 2002 m. dalyvavo Tarptautinėje rašymo programoje () Ajova Sityje, JAV. Tais pačiais metais Frankfurto knygų mugėje buvo pristatyta „Vario burnų“ paruošta 10 lietuvių poetų „čiabukų“ () serija. 2004 m. Londone dalyvavo Britų tarybos organizuotame Tarptautiniame metų jaunųjų leidėjų konkurse (). 2005 m. įkūrė eksperimentinės muzikos ir poezijos grupę „Betoniniai triušiai“. Tais pačiais metais kaip knygų dailininkas pradėjo bendradarbiauti su leidykla „Kitos knygos“. Studijavo Vilniaus Gedimino technikos universitete (VGTU), kur 1997 m. įgijo architektūros bakalauro, o 1999 m. – architektūros magistro laipsnį. 2008 m. VGTU apsigynė daktaro disertaciją tema „Kultūrinių funkcijų raiška miesto erdvinėje struktūroje". Tais pačiais metais jam buvo suteiktas humanitarinių mokslų daktaro vardas. 2011 m. išleido mokslinę monografiją „Miestas kaip įvykis. Urbanistinė kultūrinių funkcijų studija“. 2012 m. debiutavo ir kaip literatūros vaikams autorius. Knyga „Bumba Dumba ir Visatos sukūrimas“ įvertinta Kultūros ministerijos gražiausios knygos diplomu ir Tarptautinės vaikų ir jaunimo literatūros asociacijos (IBBY) Lietuvos skyriaus pripažinta reikšmingiausiu metų debiutu. 2013 m. knyga išrinkta į metų knygų penketuką.

Apdovanojimai 
 2001 m. „Poetinio Druskininkų rudens“ premija už knygą – poemą „Mylintis organizmas“ (2000) ir leidybines iniciatyvas.
 2004 m. Lietuvių literatūros ir tautosakos instituto literatūros premija už kūrybiškiausią 2003 m. knygą „Generuotos kalbos mutacija“.
 2012 m. Kultūros ministerijos gražiausios knygos diplomas už knygą vaikams „Bumba Dumba ir Visatos sukūrimas“.
 2012 m. Tarptautinės vaikų ir jaunimo literatūros asociacijos (IBBY) Lietuvos skyriaus reikšmingiausio metų debiuto premija už knygą vaikams „Bumba Dumba ir Visatos sukūrimas“.

Bibliografija 
 Generuotos kalbos mutacija: [eilėraščiai / samizdatas]. Vilnius: Vario burnos, 1996 m.
 Ežerožemė: [eilėraščiai ir planas / samizdatas]. Vilnius: Vario burnos, 1997 m.
 Mylintis organizmas: [kontrapunktai / poema]. Klaipėda: Vario burnos / Pine Press, 2000 m.
 Sock of a Dog: [pieštiniai eilėraščiai anglų k.]. Vilnius: Vario burnos, 2000 m.
 Peilis iš ašmenų: [Brazilų poeto João Cabral de melo Neto poema]. Klaipėda: Vario burnos / Klaipėdos menininkų namai, 2001 m.
 Kas bus parašyta kaip šiandien: [vieno teksto knyga]. Klaipėda: Vario burnos / Klaipėdos menininkų namai, 2002 m.
 Snow Mining: [knyga – objektas anglų k.]. Ajova Sitis (JAV): Vario burnos / The Center for the Book (the University of Iowa), 2002 m.
 Generuotos kalbos mutacija: [tekstai / poezija]. Vilnius: Vario burnos, 2003 m.
 Kultūrinių funkcijų raiška miesto erdvinėje struktūroje: [tezės]. Vilnius: Technika, 2007 m.
 Kultūrinių funkcijų raiška miesto erdvinėje struktūroje: [daktaro disertacija]. Vilnius: Technika, 2007 m.
 Betoniniai triušiai (audiopoetinio spengsmo grupė): [audio CD]. Vilnius: Vario burnos / Kitos knygos, 2008 m.
 Betoniniai triušiai (Dievas-daiktas / live): [audio CD]. Vilnius: Vario burnos / Eureka!, 2010 m.
 Miestas kaip įvykis. Urbanistinė kultūrinių funkcijų studija: [monografija]. Kaunas: Kitos knygos, 2011 m.
 Betoniniai triušiai. III: [audio CD]. Klaipėda: Vario burnos, 2012 m.
 Bumba Dumba ir Visatos sukūrimas: [knyga vaikams]. Klaipėda: Vario burnos, 2012 m.
 Čiabukai ir kt. (dizaino ir spaudos darbai) / Chapbooks etc. (design & printing): [geriausių meno leidinių apipavidalinimo albumas]. Klaipėda, Vario burnos, 2014 m.
 Klaipėdos urbanistinė raida 1945-1990 (Tomas S. Butkus, Vasilijus Safronovas, Vaidas Petrulis): [kolektyvinė monografija]. Vilnius: VDA Urbanistikos, architektūros ir dizaino institutas / Vario burnos, 2015 m.
 Bumba Dumba Kabančių Riestainių gatvėje: [knyga vaikams]. Klaipėda: Vario burnos, 2016 m.
Miesto gidas vaikams: [iliustruotas vadovas 7-15 m. vaikams]. Klaipėda: Vario burnos, 2017 m.
Architektas Arnas Dineika (sudarytojas Tomas S. Butkus): [kolektyvinė monografija]. Vilnius: VDA ir Vario burnos, 2018 m.
Ežerožemė: [eilėraščių ir poemų romanas...]. Klaipėda: Vario burnos, 2020 m.

Nuorodos 
 https://tsbutkus.lt/
 Tomas S. Butkus domain on URBAN DESIGN and PLANNING

Lietuvos architektai
Lietuvos leidėjai
Lietuvos poetai
Lietuvos urbanistai